b'\n_START_ARTICLE_\nMircea Daneliuc\n_START_SECTION_\nDate biografice\n_START_PARAGRAPH_\nMircea Daneliuc, se na\xc8\x99te la 7 aprilie 1943, dintr-o mam\xc7\x8e catolic\xc7\x8e \xc8\x99i un tat\xc7\x8e cre\xc8\x99tin ortodox, la Hotin, \xc3\xaen Basarabia. Familia se refugiaz\xc7\x8e \xc3\xaen interiorul \xc8\x9b\xc7\x8erii. Rudele r\xc7\x8emase \xc3\xaen \xc8\x9binutul cedat ru\xc8\x99ilor, sunt deportate \xc8\x99i exterminate \xc3\xaen lag\xc7\x8erele din Siberia, pentru vina posesiei de cet\xc7\x8e\xc8\x9benie rom\xc3\xa2n\xc7\x8e. Mai t\xc3\xa2rziu, autorul se va ocupa de aceste destine \xc3\xaen romanul "Strigoi f\xc7\x8er\xc7\x8e \xc8\x9aar\xc7\x8e"._NEWLINE_C\xc3\xa2mpulung-Moldovenesc. Natur\xc7\x8e somptuoas\xc7\x8e, va r\xc7\x8em\xc3\xa2ne \xc3\xaendr\xc7\x8egostit de ea toat\xc7\x8e via\xc8\x9ba. \xc8\x98coala primar\xc7\x8e \xc8\x99i \xc3\xaenceputul celei medii. P\xc7\x8erin\xc8\x9bii \xc3\xael \xc3\xaendrum\xc7\x8e spre muzic\xc7\x8e, \xc3\xaencepe s\xc7\x8e studieze vioara f\xc7\x8er\xc7\x8e entuziasm. 1957, Ia\xc8\x99i. Cu mare regret pentru mun\xc8\x9bi, se mut\xc7\x8e cu familia din C\xc3\xa2mpulung Moldovenesc. E \xc3\xaenscris la Liceul Na\xc8\x9bional, de unde e exmatriculat pentru c\xc7\x8e r\xc7\x8espunde cu pumnii, \xc3\xaenjur\xc7\x8eturii unui copil. \xc3\x8ent\xc3\xa2mpl\xc7\x8etor, fiul Primului Secretar de Partid al Jude\xc8\x9bului. Cadrele didactice sunt furibunde, \xc3\xaei prezic un viitor negru, de pu\xc8\x99c\xc7\x8eria\xc8\x99. Mama, speriat\xc7\x8e, \xc3\xael transfer\xc7\x8e la Liceul "Costache Negruzzi", unde absolv\xc7\x8e. _NEWLINE_La majorat, declar\xc7\x8e c\xc7\x8e renun\xc8\x9b\xc7\x8e la studiul viorii, nemul\xc8\x9bumit de propriile performan\xc8\x9be muzicale. Renun\xc8\x9b\xc7\x8e \xc8\x99i la sec\xc8\x9bia cu profil Real a liceului, av\xc3\xa2nd greut\xc7\x8e\xc8\x9bi cu matematica, de\xc8\x99i, dintr-o familie de ingineri, are acas\xc7\x8e tot sprijinul. Se transfer\xc7\x8e la cea Umanistic\xc7\x8e. \xc3\x8encepe din liceu studiul anatomiei, preg\xc7\x8etindu-se pentru o carier\xc7\x8e medical\xc7\x8e. Pentru copiii de intelectuali admiterea la facultate era foarte dificil\xc7\x8e; un fiu de muncitor cu origine s\xc7\x8en\xc7\x8etoas\xc7\x8e poate intra cu 5, lui \xc3\xaei trebuie cel pu\xc8\x9bin 9. \xc3\x8entre timp, se \xc3\xaendr\xc7\x8egoste\xc8\x99te de teatru \xc8\x99i anun\xc8\x9b\xc7\x8e p\xc7\x8erin\xc8\x9bilor stupefia\xc8\x9bi noua veste. Medicina e abandonat\xc7\x8e. Se preg\xc7\x8ete\xc8\x99te pentru Actorie. E respins de la primul examen, d\xc3\xa2ndu-\xc8\x99i seama c\xc7\x8e e nepreg\xc7\x8etit a intra \xc3\xaentr-o lume \xc3\xaen care func\xc8\x9bioneaz\xc7\x8e ceva nou: rela\xc8\x9bii, recomand\xc7\x8eri, sus\xc8\x9bineri. Din p\xc7\x8ecate, nu cunoa\xc8\x99te pe nimeni \xc3\xaen domeniu. _NEWLINE_Se re\xc3\xaentoarce la Ia\xc8\x99i, devastat, unde \xc3\xael a\xc8\x99teapt\xc7\x8e \xc8\x99i ordinul de \xc3\xaencorporare \xc3\xaen armat\xc7\x8e. Nu se simte nici \xc3\xaendemnat \xc8\x99i nici preg\xc7\x8etit pentru alt\xc7\x8e carier\xc7\x8e \xc8\x99i, pentru a se salva de milit\xc7\x8eria venit\xc7\x8e prea devreme, trage la sor\xc8\x9bi \xc3\xaentre Juridic\xc7\x8e si Filologie. Intr\xc7\x8e, nesperat, la sec\xc8\x9bia de Limb\xc7\x8e Francez\xc7\x8e a Universit\xc7\x8e\xc8\x9bii din localitate. \xc3\x8en anul III, se retrage pentru a sus\xc8\x9bine un nou examen la Teatru, cu acela\xc8\x99i rezultat. Revine la Filologie, cite\xc8\x99te mult, joac\xc7\x8e \xc3\xaen piese de amatori, absolv\xc7\x8e dup\xc7\x8e cinci ani, dar renun\xc8\x9b\xc7\x8e la cariera de profesor, pentru a mai tenta \xc3\xaenc\xc7\x8e o dat\xc7\x8e u\xc8\x99a at\xc3\xa2t de r\xc3\xa2vnit\xc7\x8e. \xc3\x8enchis\xc7\x8e, \xc8\x99i de data aceasta. \xc3\x8encearc\xc7\x8e \xc8\x99i la Regie de Film, la fel. Rupe \xc8\x99i arde tot ce apucase s\xc7\x8e scrie \xc3\xaen timpul studen\xc8\x9biei, nemul\xc8\x9bumit de calitatea literar\xc4\x83 a acestora. Ca s\xc7\x8e mai poat\xc7\x8e trece un an p\xc3\xa2n\xc7\x8e la noul examen, se angajeaz\xc7\x8e ca profesor suplinitor la dou\xc7\x8e licee. Nimic nu-l exaspereaz\xc4\x83 mai mult._NEWLINE_Alt\xc7\x8e var\xc7\x8e, alt e\xc8\x99ec. \xc3\x8en toamna aceluia\xc8\x99i an, 1965, este \xc3\xaen sf\xc3\xa2r\xc8\x99it admis la Sec\xc8\x9bia de Regie Film, la Institutul de Art\xc4\x83 Teatral\xc4\x83 \xc8\x99i Cinematografic\xc4\x83 "I.L. Caragiale" (I.A.T.C.) din Bucure\xc8\x99ti, pe care o va absolvi \xc3\xaen 1969. Cinci examene, cinci ani de studii...; toat\xc7\x8e aceast\xc7\x8e aventur\xc7\x8e o va descrie \xc3\xaen "Pisica rupt\xc7\x8e". Cinci ani de studii, timp \xc3\xaen care se \xc3\xaentre\xc8\x9bine cum poate, din meditatii, articole, sprijin familial. Debuteaz\xc7\x8e greu ("Cursa", 1975), cu un scenariu str\xc7\x8ein, nu cu ce \xc3\xae\xc8\x99i dore\xc8\x99te. Propunerile personale \xc3\xaei sunt respinse. \xc3\x8encepe o lupt\xc7\x8e riscant\xc7\x8e cu cenzura comunist\xc7\x8e, dar de la film la film acumuleaz\xc4\x83 autoritate. Le scoate anevoios, dar au calitatea de a nu p\xc7\x8erea atacate de politrucii vremii, ambi\xc8\x9bion\xc3\xa2nd spre o imagine nefalsificat\xc7\x8e a realit\xc7\x8e\xc8\x9bii \xc8\x99i pl\xc7\x8etind pentru asta cu du\xc8\x99m\xc4\x83nia de stat, perioade din ce \xc3\xaen ce mai lungi de nelucru, precaritate material\xc7\x8e, greut\xc7\x8e\xc8\x9bi \xc3\xaen aprobarea altor scenarii, etc. Nu numai debutul, dar filme ca "V\xc3\xa2n\xc7\x8etoarea de Vulpi", "Croaziera", "Iacob", \xc3\xaenseamn\xc7\x8e r\xc7\x8ezboaie istovitoare cu satrapii ideologiei. Nu are dec\xc3\xa2t perspectiva \xc8\x99omajului \xc8\x99i a \xc3\xaendep\xc7\x8ert\xc7\x8erii de platouri, intr\xc7\x8e exasperat \xc3\xaen disiden\xc8\x9b\xc7\x8e f\xc7\x8e\xc8\x9bi\xc8\x99\xc7\x8e, arunc\xc3\xa2ndu-le carnetul de partid atunci c\xc3\xa2nd "Glissando" era pe punctul de a fi distrus, crez\xc3\xa2nd c\xc7\x8e exemplul \xc3\xaei va fi urmat, dar nu se alege dec\xc3\xa2t un vid colegial rece \xc3\xaen jur \xc8\x99i cu retorsiunea autorit\xc7\x8e\xc8\x9bilor. _NEWLINE_Dup\xc7\x8e 1990, \xc3\xaen capitalismul autohton, realizeaz\xc7\x8e un num\xc7\x8er mai mare de filme dec\xc3\xa2t sub comuni\xc8\x99ti, dar r\xc7\x8em\xc3\xa2n aproape necunoscute, nu ajung la public, sunt \xc3\xaenchise prin dulapuri \xc8\x99i magazii, contemporanii breslei nedorindu-\xc8\x99i deranjul unei \xc8\x99tachete. Figura de veteran pare mai convenabil\xc7\x8e. Se afirm\xc7\x8e c\xc7\x8e cei care i-au urmat \xc3\xaen film provin din "Proba de Microfon", precum al\xc8\x9bii din "Mantaua" lui Nicolai Gogol. Nu recunoa\xc8\x99te, spune c\xc7\x8e n-a avut emuli, ci numai epigoni \xc8\x99i detractori am\xc7\x8er\xc3\xa2\xc8\x9bi. \xc8\x98omeaz\xc7\x8e mai mult dec\xc3\xa2t \xc3\xaenainte, e scos din activitate opt ani, \xc8\x99i, din disperare, \xc3\xaencepe s\xc7\x8e scrie. Devine, \xc3\xaen mod paralel, o voce original\xc7\x8e \xc8\x99i important\xc7\x8e \xc3\xaen literatur\xc7\x8e. Afirm\xc7\x8e c\xc7\x8e, \xc3\xaen arta lui, \xc8\x9bara nu i-a cerut \xc8\x99i nu i-a dat niciodat\xc7\x8e nimic. Nu l-a vrut.\n_START_SECTION_\nTeatru\n_START_PARAGRAPH_\nA scris 19 piese de teatru \xc8\x99i a regizat piesele, Emigran\xc8\x9bii de S\xc5\x82awomir Mro\xc5\xbcek (1977), Regele descul\xc8\x9b de Paul Anghel (1978), O noapte furtunoas\xc4\x83 de Ion Luca Caragiale (1998), Doi Pinguri de Mircea Daneliuc 2006 \xc8\x99i altele.'